L 38/6 Jurnalul Oficial al Uniunii Europene 12.2.2011 REGULAMENTUL (UE) NR. 121/2011 AL COMISIEI din 11 februarie 2011 de stabilire a valorilor standard care trebuie utilizate la calcularea compensației financiare și a avansului aferent pentru anumite produse pescăreşti retrase de pe piață în cursul sezonului de pescuit 2011 COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescăreşti şi de acvacultură (!), în special articolul 21 alineatele (5) şi (8), întrucât: (1)  Regulamentul (CE) nr. 104/2000 prevede acordarea unei compensații financiare către organizațiile de producători care retrag, în anumite condiții, produsele enumerate în anexa I punctele A și B la respectivul regulament. Valoarea acestei compensații financiare trebuie redusă cu valori standard în cazul produselor destinate altor scopuri decât consumului uman. (2) Regulamentul (CE) nr. 2493/2001 al Comisiei din 19 decembrie 2001 privind comercializarea anumitor produse pescăreşti care au fost retrase de pe piață (?) precizează opţiunile de comercializare a produselor retrase de pe piață. Valoarea acestor produse trebuie stabilită la un nivel standard în cazul fiecăruia dintre aceste moduri de comercializare, luându-se în considerare veniturile medii care pot fi obținute din această activitate în diferite state membre. (3)  În temeiul articolului 7 din Regulamentul (CE) nr. 2509/2000 al Comisiei din 15 noiembrie 2000 de stabilire a normelor de aplicare a Regulamentului (CE) nr. 104/2000 al Consiliului cu privire la acordarea compensației financiare pentru retragerea anumitor produse pescăreşti (*), unele norme speciale prevăd că, în cazul în care o organizație de producători sau unul dintre membrii acesteia pune în vânzare produse într-un alt stat membru decât cel în care a fost recunoscută, trebuie informat organismul însărcinat cu acordarea JO L 17, 21.1.2000, p. 22. JO L 337, 20.12.2001, p. 20. JO L 289, 16.11.2000, p. 11. compensației financiare. Este vorba despre organismul din statul membru în care organizația de producători este recunoscută. Valoarea standard deductibilă trebuie, așadar, să fie cea aplicată în respectivul stat membru. (4) Aceeaşi metodă de calcul trebuie să se aplice în cazul avansurilor din compensaţia financiară, conform dispozi- țiilor articolului 6 din Regulamentul (CE) nr. 2509/2000. (5)  Pentru a nu împiedica operarea sistemului de intervenții în anul 2011, prezentul regulament trebuie să se aplice retroactiv, începând cu 1 ianuarie 2011. (6)  Măsurile prevăzute de prezentul regulament sunt conforme cu avizul Comitetului de gestionare a produselor pescăreşti, ADOPTĂ PREZENTUL REGULAMENT: Articolul 1 În anexa la prezentul regulament sunt stabilite valorile standard care trebuie utilizate, pentru sezonul de pescuit 2011, la calcularea compensației financiare şi a avansurilor aferente pentru produsele pescăreşti retrase de pe piață de organizațiile de producători şi destinate altor scopuri decât consumului uman, conform articolului 21 alineatul (5) din Regulamentul (CE) nr. 104/2000. Articolul 2 Valoarea standard care trebuie dedusă din compensația financiară şi din avansurile aferente este cea aplicată în statul membru în care organizația de producători este recunoscută. Articolul 3 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Se aplică de la 1 ianuarie 2011.